વાલ્મીકી સમાજ સેવા ટ્રસ્ટ દ્વારા પાલિકાના મુખ્ય અધિકારી, ધારાસભ્ય માલતીબેન મહેશ્વરી, પાલિકા પ્રમુખ ગીતાબેન ગણાત્રા વગેરેને પાઠવેલા પત્રમાં જણાવ્યું છે કે, શહેરની વચ્ચે હ્યદયસમા વોર્ડ નં.9માં નવી સુંદરપુરી વાલ્મીકી વાસ અને વણકર વાસ વચ્ચેના વિસ્તારમાં રહેતા 700 જેટલા સફાઇ કામદાર પરીવારો 40 વર્ષથી શ્રમયોગી તરીકે જીવન પસાર કરી રહ્યા છે. પાલિકામાં પણ ફરજ બજાવી રહ્યા છે. તેમને 20 વર્ષથી ભાજપ સાથે જોડાયેલા હોવા છતાં ભાજપના બે જૂથ વચ્ચેની લડાઇને કારણે રસ્તા, ગટર, પાણી, લાઇટ જેવી સુવિધાઓથી વંચિત રાખવામાં આવી રહ્યાનો આક્ષેપ કર્યો છે. હવે રજૂઆત પ્રત્યે ગંભીરતા દાખવીને પગલા ભરવામાં ન આવે તો 2019ની લોકસભાની ચૂંટણીમાં આ તમામ પરીવારો સાથે ગાંધીધામ શહેરમાં વસતા અલગ અલગ વિસ્તારના વાલ્મીકી સમાજના અંદાજે 12000 જેટલા મતદારો મતદાનનો વિરોધ કરશે. આ બાબતની જાણ ઉચ્ચ કક્ષાએ પણ કરવામાં આવી છે.